पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना पाॅजिटिव मरीजाें की संख्या की दृष्टिकाेण से पिछले तीन दिनाें से काेरबा जिला प्रदेश के टाॅप थ्री जिलाें में आ गया है। राज्य सरकार ने मंगलवार काे प्रदेश में लाॅकडाउन आगे बढ़ाने का निर्णय लिया है। इसके बाद काेरबा जिला में भी लाॅकडाउन आगे बढ़ना तय है। लगातार एक हजार से अधिक संक्रमित मिलने से यह भी तय है कि यहां लाॅकडाउन के अगले चरण में काेई बढ़ी छूट नहीं मिलने वाली है।
कलेक्टर किरण काैशल ने देर शाम काेविड टास्क फाेर्स के अधिकारियाें के साथ बैठक की। बैठक के बाद दैनिक भास्कर से उन्हाेंने कहा कि हम सभी परिस्थितियाें पर निगाह रखें हैं। बुधवार काे फिर बैठक लेंगे, जिसमें तय हाेगा कि लाॅकडाउन का अगला चरण कैसा रहेगा। उसके बाद बुधवार काे ही हम लाॅकडाउन आगे बढ़ाने का आदेश भी जारी करेंगे। काेरबा में लाॅकडाउन रिटर्न के पहले चरण में 12 अप्रैल से लाॅकडाउन 22 अप्रैल तक लागू किया था। इसके तहत पूरे जिले काे कंटेंटमेंट जाेन घाेषित कर पाबंदियां लगाई थी।
फिर इसे 27 तक आगे बढ़ाया गया। 27 अप्रैल के बाद काेराेना संक्रमिताें की संख्या औसतन प्रतिदिन 1 हजार से भी अधिक हाे गई। वहीं मृतकाें का आंकड़ा भी प्रतिदिन औसतन 15 हाे गया। लाॅकडाउन काे फिर से 5 मई की रात 12 बजे तक अागे कर दिया गया। बुधवार काे 5 मई है और प्रशासन नए सिरे से इसे अागे बढ़ाएगा।
कलेक्टर समाज प्रमुखों से वर्चुअल संवाद करेंगी आज
कोरोना संक्रमण की चेन तोड़ने अब कई समाज प्रमुखों व समुदायों का सहयोग लिया जाएगा। कलेक्टर किरण कौशल कोविड नियंत्रण के लिए सुझाव व सलाह लेने के साथ प्रभावी क्रियाकलापों को लागू करने के सम्बंध में 5 मई शाम 4 बजे जिले के लगभग 50 समाज व समुदायों के प्रमुखों व लोगों से विडीओ कांफ्रेंसिंग से चर्चा करेंगी। इस वर्चुअल बैठक में इंटरनेट से चलने वाले मोबाइल फोन से जुड़ सकेंगे। समाज प्रमुख व समुदाय के प्रतिष्ठित लोग साेशल नेटवर्क ब्लूजींस प्लेटफाॅर्म के माध्यम से जुड़ सकेंगे।
यह मिल सकती है नई छूट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn